alexandrainst/scandi-wiki huggingface dataset:
Museu de Arte de São Paulo

Museu de Arte de São Paulo er et kunstmuseum i São Paulo. Det ligger langs Avenida Paulista og er et av de mest kjente og viktigste museene i Latin-Amerika.

Museet ble grunnlagt i 1947 av entreprenør Assis Chateaubriand, og åpnet i 1968. I 2009 hadde det 679 019 besøkende.

Eksterne lenker 
 

 

Museer i Brasil
São Paulo
Museer etablert i 1940-årene
Etableringer i 1947
1947 i Brasil
Kunstmuseer
1947 i São Paulo
Oslo eiendoms- og byfornyelsesetat

Eiendoms- og byfornyelsesetaten, Oslo kommune

Eiendoms- og byfornyelsesetaten (EBY) er kommunens grunneier og en aktiv pådriver for utvikling av byen. Oslo er i endring og vil i de kommende årene få betydelig økt befolkningsvekst. Sjøsiden og andre nye områder i byen utvikles, og mange områder transformeres fra næring til bolig. EBY har en viktig rolle med å ivareta kommunens grunneierinteresser, fremskaffe eiendom til sosial infrastruktur, og å bidra til ønsket byutvikling gjennom å forhandle fram utbyggingsavtaler.

EBY arbeider for en variert og bærekraftig vekst i hovedstaden ved å:
 utvikle arealer for bygging av boliger, næring og andre offentlige formål
 inngå utbyggingsavtaler og koordinere byutviklingsprosjekter
 rydde opp i forurenset grunn og gjennomføre ulike miljøtiltak
 kjøpe og selge eiendom
 forvalte og leie ut eiendommer
 arbeide for universell utforming
 bidra til et attraktivt bysentrum
Kommuneplanen og de større områdeplanene vil være grunnsteinene i å tilrettelegge for en utbygging som er fremtidsrettet, klimavennlig og godt tilrettelagt for innbyggere og virksomheter. Omfattende planarbeid i 2017 vil være blant annet for Hovinbyen, delområder i Groruddalen, Gjersrud-Stensrud, byutviklingsområdene fra Skøyen til Lysaker (Fjordbyen 2), Filipstad og kollektivknutepunkter som skal fortettes med en høyere grad av utnytting enn i dag.

Eksterne lenker
 

Kommunale myndigheter i Oslo
Grunneiendom
H. C. Robbins Landon

Howard Chandler Robbins Landon ( 1926–2009) var en amerikansk musikkviter.

Liv 
Landon studerte musikk ved Swarthmore College og Boston University. Han flyttet etterpå til Europa og jobbet der som musikkritiker. Fra 1947 forsket han på Joseph Haydn og ble regnet som en av de store ekspertene på denne komponisten. Boka Symphonies of Joseph Haydn ble publisert i 1955 og på slutten av 1970-tallet etterfulgt av det fem bind store verket Haydn: Chronicle and Works. Sammen med kona Christa Landon redigerte han dessuten en rekke av Haydns komposisjoner.

Landon publiserte også arbeider av andre komponister, for eksempel Wolfgang Amadeus Mozart, Ludwig van Beethoven og Antonio Vivaldi. Han skapte begrepet «barococo» som en kritikk på den stereotype bruken av barokk- og rokokkomusikk som bakgrunnsmusikk som ble vanlig etter at LP-ene gjorde sitt inntog.

I 1956 forsøkte Landon å fullføre Mozarts c-moll-messe og i 1991 Rekviem.

I 1994 ble det oppdaget flere klaversonater som Landon først mente var nyoppdagede autentiske verk av Haydn, men som viste seg å være forfalskninger utført av Winfried Michel.

Landon fikk Ernst von Siemens' musikkpris i 1992.

Publikasjoner (utvalg) 
 Symphonies of Joseph Haydn, 1955
 Beethoven: A Documentary Study, London, Thames & Hudson, 1974
 Haydn: Chronicle and Works, 5 bind, Indiana University Press, 1976-1980
 1791: Mozart's Last Year, London, Thames & Hudson, 1988
 Vivaldi: Voice of the Baroque, London, Thames & Hudson, 1993

Referanser

Eksterne lenker 
 
 
 
 

Musikkforskere
Personer fra Boston
DS «Konsul Olsen»

DS «Konsul Olsen» var et lasteskip bygget av Stavanger Støberi & Dok i 1918 med byggenummer 76. Skipet ble overlevert til rederiet Bugge & Olsen A/S i Larvik. Skipet hadde eiere og flere navn før det krigsforliste i 1941. Skipet var i svensk eie da det forliste.

Historie
 1923: Solgt til D/S A/S Rigel (Klüver & Co.), Kristiania. Omdøpt «Ytterøy»
 1924: Erling H. Samuelsen, Manager
 1925: Solgt til Skibs-A/S Varild (Jakhelln & Prebensen A/S), Oslo. Omdøpt «Fri»
 1927: Solgt til Rederi-A/S Henneseid (Thoralf Holta), Porsgrund. Omdøpt «Henneseid»
 1936: Solgt til O. F. Ahlmark & Co. Eftr. A/B, Karlstad, Sverige. Omdøpt «Aspen»
 1941: 14 juli: Senket av britiske fly nord for IJmuiden på reise fra Gävle, Sverige til Rotterdam, Nederland, lastet med jernmalm. To personer omkom.

Kilder
 Erling Jensen: Stavanger Støberi & Dok 2008 ISBN 9788292309568
 Skipshistorie.net – DS Ytterøy
 Skipshistorie.net – DS Henneseid
 Wreck Site – SS Aspen

Eksterne lenker
 
 Stavanger Støberi & Dok 

Norske lasteskip
Norske dampskip
Krigsforlis
Skip fra 1918
1918 i Norge
Sjøulykker i 1941
Skip sluttseilt 1941
Skip bygget ved Stavanger Støberi & Dok
Artikler i sjøfart-prosjektet
Partiløs politiker

En partiløs politiker eller uavhengig politiker er en person som besitter et mandat i en politisk forsamling, men ikke tilhører noe politisk parti. Noen partiløse innehar politiske synspunkter som ikke passer inn med noen eksisterende partier. Andre er assosiert med et parti, eller tidligere medlem av ett, men ønsker ikke å representere det. Atter andre hører til eller støtter et politisk parti, men ønsker ikke offisielt å binde seg til partiets politikk. Noen velger å danne et lite parti rundt seg selv for å stille liste til valg.

I Norge er partiløse politikere sjeldne, men det hender at personer fra uavhengige lister blir valgt inn ved lokalvalg. Det hender også at personer melder seg ut, eller blir presset ut av partiet sitt mens de innehar et politisk mandat, men allikevel fortsetter ut perioden sin. I 2010 meldte for eksempel Jørn Nordmeland seg ut av SV mens han satt som ordfører i Osen kommune. Arendal fikk en partiløs ordfører i 2011, da Torill Rolstad Larsen ble presset ut av Arbeiderpartiet mens hun satt som ordfører for partiet. 

I en del andre land er det mer vanlig at partiløse politikere stiller til valg.

Referanser  

Politisk terminologi
Sohrevardi

«Shahāb ad-Dīn» Yahya ibn Habash as-Suhrawardī (født 1155, død 1191), også kjent som Sohrevardi, var en persisk muslimsk filosof og en sufi fra Zanjan. Han var inspirert av zoroastisk filosofi og nyplatonisme.

Referanser

Persiske middelalderfilosofer
Personligheter innen sufismen
Olava Øverland

Olava Serine Norman «Laven» Øverland Ims (født 17. oktober 1921 i Stavanger, død 21. april 2016 i Oslo)   var en norsk skuespiller, journalist og sanger.

Liv og familie 
Hun ble i 1921 født i Stavanger av Johannes Øverland og Anna (født Ims). Barndommen hos en nokså streng far med lang bakgrunn som fengselsinspektør ved Stavanger kretsfengsel A på Torget i Stavanger, og en mor som assisterte ved fengslet som jordmor gjorde at Olava fra tidlig alder ble preget av inntrykkene fengselet gav. Hun hadde fra tidlig alder en lidenskap for sang og skuespill og ble i en alder av 19 en del av det nyopprettede Stavanger amatørteater. Der fikk hun senere roller i flere store stykker, som for eksempel Den glade enke, der hun spilte hovedrollen som Hanna Glawari. 

Da krigen kom til Norge ble hun en del av motstandsbevegelsen, hvor hun utførte flere oppdrag blant annet med å skjule et våpenlager for motstandsgruppen Skjalg ved å sy ulike revolvere inn i sceneteppet. Som antinazist og skuespillerinne hånte hun under flere anledninger intetanende tyske offiserer med sanger som «Om det smedle elle dundra, så ikkje bli forundra» og «Rull ne'r gardinet». Offiserene, som hadde svært begrensede norskkunnskaper heiet og plystret med henne inn i sangene. 

Hun var også en svært god venn med motstandskvinnen Solveig Bergslien, og de var blant annet involvert i utgivelse av illegale aviser og ulovlig radiovirksomhet, der Bergslien lekket informasjon til motstandsbevegelsen fra jobben sin i Kretsfengselet og på teateret som igjen også ble lesestoff i de lokale motstandsavisenes sider. Hun ble til slutt tatt av Gestapo og valgte å ta sitt eget liv ved å henge for å ikke røpe sensitiv informasjon. Øverland overlevde krigen til tross for flere ekstremt farlige situasjoner hun kom opp i, blant annet en direkte konfrontasjon med torturisten Holger Tou.

I 1947 flyttet hun til Oslo hvor hun ble profesjonell skuespillerinne. Der jobbet hun på blant annet Chat Noir og Sentralteateret sammen med kjente skuespillere som Leif Juster, Einar Rose og Wenche Foss. I begynnelsen av femtiårene ble hun tatt opp på journalistakademiet, og ble i 1952 ansatt som journalist i det som da var Norges største avis, Aftenposten.

Hun utga i 1995 boken Våre altertavler på Samlaget.

Referanser

Eksterne lenker 
 

Norske skuespillere
Norske journalister
Norske sangere
Personer fra Stavanger kommune
Svetlana Kajkan

Svetlana Mikhailovna Kajkan (ru: Светлана Михайловна Кайкан, født 6. august 1978 i Tsjeljabinsk, Tsjeljabinsk oblast i Sovjetunionen), er en russisk tidligere skøyteløper som representerte hjemlandet under 2 vinter-OL i 2002 i Salt Lake City samt i 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 
Olympiske leker (Vinter) deltatt i 2 OL ved 3 konkurranser.
 Salt Lake City 2002 på 500m og 1000m og Vancouver 2010 på 500m.
 Beste resultat: 10.-plass på 500m i Salt Lake City 2002.

Sprint-VM på skøyter deltatt i 7 sprint-VM.
 Seoul 2000, Hamar 2002, Calgary 2003, Nagano 2004, Salt Lake City 2005, Hamar 2007 og Heerenveen 2008.
 Beste resultat: 8.-plass sammenlagt i Hamar 2007.

Enkeltdistanse-VM på skøyter deltatt i 6 enkeltdistanse-VM ved 10 konkurranser.
 Salt Lake City 2001 på 500m, Berlin 2003 på 500m og 1000m, Inzell 2005 på 500m og 1000m, Salt Lake City 2007 på 500m og 1000m, Nagano 2008 på 500m og 1000m, Richmond 2009 på 500m.
 Beste resultat: 8.-plass 500m i Salt Lake City 2007.

Junior-VM på skøyter deltatt i ett VM ved en konkurranse.
 Roseville 1998 i sammenlagt.
 Beste resultat: 14.-plass sammenlagt i Roseville 1998.

Sammenlagt i verdenscupen 

Sort-markert rubrikk = Ikke avholdt konkurranser for sesongen.

Referanser

Eksterne lenker 
 
  Svetlana Kajkan på olymp2010.rian.ru
  Svetlana Kajkan på Russlands skøyteforbund sider
  Svetlana Kajkan på Jakub Majerski's Speedskating database (Adelskalender distanser og sammenlagt)
  Svetlana Kajkan på ISU sine nettsider. (distanseresultater)
  Svetlana Kajkan på SpeedskatingResults.com (personlige rekorder og resultater)
  Svetlana Kajkan på The-Sports.org (mesterskapsresultater)
  Svetlana Kajkan på Effesport.nl (noen resultater)
  Svetlana Kajkan  på SportNavigator.nl (personlige rekorder og info)
  Svetlana Kajkan på NBC Olympics 2010
  Svetlana Kajkan  på BBC Sport Olympics 2010
  Svetlana Kajkan på Yahoo Sports Olympics 2010
Bilder
  Bilder av Svetlana Kajkan på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2002
Skøyteløpere under Vinter-OL 2002
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland i enkeltdistanse-VM på skøyter
Personer fra Tsjeljabinsk
Artikler i skøytesportprosjektet
Fødsler i 1978
Shaun Taylor

Shaun Taylor (født 26. februar 1963 i Plymouth i England) er en tidligere engelsk fotballspiller som har hatt flere jobber som trener på forskjellige nivåer. Han har spilt over 500 kamper i ligasystemet i England.  Hans oppofrende og hard-taklende spillestil gjorde han til en favoritt blant supporterne.  De fleste av hans mål ble skåret med hodet på dødballer.  Han spilte med tannbeskytter i de fleste sesonger.

Han begynte karrieren i klubber i lavere divisjoner før han sigerte for Exeter City i 1986 i en alder av 23 år.  Han var kaptein på laget da Exeter City vant fjerde divisjon i 1989-1990.  Swindon Town kjøpte han for £200.000 i juli 1991.  Han spilte samtlige ligakamper i 1992-1993 sesongen og skårte 12 mål og var en viktig brikke i klubbens opprykk til Premier League.  Han spilte også samtlige kamper i klubbens ene sesong i Premier League.  Etter to nedrykk på rad, var han kaptein da klubben vant tredje divisjon i 1995-1996.  Han er den eneste som er valgt til årets spiller i Swindon Town tre ganger.

Bristol City kjøpte han for £50.000 september 1996 og var med på å rykke opp til andre divisjon i 1998.   Taylor la opp som spiller i 2000 og ble med i trenerstaben i Bristol City.  Klubben og Taylor ble enige i å avbryte kontrakten i mai 2005 og han ble assistent manager til Gary Owens i Forest Green Rovers.  Etter en dårlig start på sesongen 2006-2007, ble kontrakten til begge avbrutt etter enighet med klubben.  Han ble gjenforent med Exeter City som ungdomstrener i juli 2009.  Han var assistent manager i Torquay United og midlertidig manager i en liten periode da manager Martin Ling var sykemeldt.  Han måtte gå da den nye manageren Alan Knill ville ha en annen assistent.

Annet 
Sesongen 2009-10 stemte leserne av lokalavisen Swindon Advertiser fram sitt favorittlag gjennom tidene og Taylor ble stemt fram som tidenes beste midtstopper på Swindon Town.

Referanser

Eksterne lenker 
 

Engelske fotballspillere
Engelske fotballtrenere
Fotballspillere for Exeter City FC
Fotballspillere for Swindon Town FC
Fotballspillere for Bristol City FC
Personer fra Plymouth
Fødsler i 1963
Ungdomshallen

Ungdomshallen kan vise til flere ishaller i Norge:

 Ungdomshallen ved Jordal Amfi, åpnet i 1989
 Ungdomshallen ved Sparta Amfi, åpnet i 2007
 Ungdomshallen ved Leangen Ishall, åpnet i 2009

Ishaller i Norge
Anna Colbjørnsdatters gate

Anna Colbjørnsdatters gate (5–27, 8–24) er ei gate på Løkka, på Sørsiden i Hønefoss. Gata løper fra nord mot sør, fra sørgrensen mot Søndre park og til Thornes gate.

Opprinnelig startet gata fra Kong Rings gate (der ett av husene fortsatt har adresse Anna Colbjørnsdatters gate) og krysset Stangs gate før den nådde dagens løp, men da parken ble anlagt forsvant nordre del. Gata krysser med Bloms gate, Sundgata og Owrens gate, før den når fram til Thornes gate. Anna Colbjørnsdatters gate har eldre villahusbebyggelse på begge sider.

Gata er oppkalt etter prestefruen Anna Colbjørnsdatter, som hjalp den norsk–danske styrken til å slå de svenske styrkene under slaget på Norderhov i 1716.

Bildegalleri

Se også 
 Gater i Hønefoss

Referanser

Eksterne lenker 
 

Gater i Hønefoss
Flensburg stasjon

Flensburg stasjon er byen Flensburgs viktigste stasjon, den er en knutepunktstasjon og spiller en viktig rolle i den internasjonale trafikken mellom Danmark og Tyskland.

Den opprinnelige stasjonen ble åpnet i 1854 da jernbanelinjen til Tønning ble tatt i bruk, den lå omtrent der hvor rutebilstasjonen ligger i dag.

Eksterne lenker 
 City Night Lines nettsted 
 ICE-kart

Jernbanestasjoner i Schleswig-Holstein
Jernbanestasjoner åpnet i 1927
1927 i Tyskland
Kragerø Fjordbåtselskap

Kragerø Fjordbåtselskap IKS er et rederi som opererer person- og bilferger i Kragerø. Rederiets ruter forbinder Kragerø med Stabbestad og øyene Tåtøy, Skåtøy, Bærø, Langøy, Gumøy og Jomfruland.

Rutebilstatistikken fra 1978 viser omfanget av rutebildriften: Antall helårs ansatte 17, tre personbusser og to kombinerte person- og godsbusser. Tallene tyder på at flertallet av de ansatte var knyttet til ferjedriften.

Selskapet drev tidligere også bussruter på Stabbestad og Skåtøy i forbindelse med fergene, men disse ble overtatt av Drangedal Bilruter 25. mars 2013 ved virksomhetsoverdragelse. 1. mai samme år ble selskapet omstrukturert fra aksjeselskap til interkommunalt selskap.

Referanser

Eksterne lenker 
 

Sjøfart i Vestfold og Telemark
Tidligere norske busselskaper
Telemarks samferdselshistorie
Artikler i sjøfart-prosjektet
Glatveds gate

Glatveds gate (3–15), som i begynnelsen het Riddergaden, er ei kort blindgate på Nordsiden i Hønefoss. Gata strekker østover fra krysset mellom Hønengata og Torvgata og ender i en offentlig parkeringsplass på Bilthuggertangen, vis-à-vis Hønefoss skole og utløpet av Randselva.

Se også 
 Glatveds Hotel
 Glatved Brygge
 Riddergården
 Gater i Hønefoss

Referanser

Gater i Hønefoss
Danmarks Liberale Studerende

Danmarks Liberale Studerende (DLS) er en dansk liberal studentpolitisk organisasjon som ble grunnlagt i 1910. Organisasjonen er tilknyttet det danske partiet Venstre.

Dens formål er å fremme liberale holdninger ved  landets videregående utdanningsinstitusjoner, samt å øve innflytelse på den enkelte institusjonens utdanningspolitikk.

DLS utnevner delegater til Venstres landsmøte og sitter i partiets utdanningsutvalg. DLS er også medlem av den europeiske paraplyorganisasjonen for liberale ungdomsorganisasjoner, LYMEC.

DLS har lokale foreninger i Århus, Aalborg, København og Odense. Formann er Tej F. Egefjord.

Etableringer i 1910
Studentkultur
Venstre (Danmark)
1910 i Danmark
Reinhold Brinkmann

Reinhold Brinkmann (1934–2010) var en tysk musikkviter.

Liv og virke 
Brinkmann avla doktorgrad ved Freiburg 1967 med en avhandling om Arnold Schönbergs klaverstykker op. 11. I 1970 ble han habilitert ved Freie Universität Berlin. Fra 1972 til 1980 underviste han ved Philipps-Universität Marburg, deretter var han i Berlin til 1985, denne gang ved Universität der Künste Berlin. Han underviste ved Harvard University fra 1985. Brinkmann fikk den prestisjefylte Ernst von Siemens' musikkpris i 2001.

Han gav ut publikasjoner over vidt forskjellige temaer, framfor alt på området musikkteori og -historie fra 1700- til 1900-tallet med særlig vekt på musikkens interdisiplinære aspekter.

Reinhold Brinkmann ble bisatt på havet.

Skrifter i utvalg 
 Richard Wagner. Von der Oper zum Musikdrama, Francke, Bern 1978
 (red.) Improvisation und neue Musik. 8 Kongressreferate, Schott, Mainz 1979
 (red.) Musik im Alltag. 10 Kongressbeiträge, Schott, Mainz 1980
 (red. med Christoph Wolff): Driven into Paradise. The Musical Migration from Nazi Germany to the United States of America, University of California Press, Berkeley/Los Angeles 1999 ISBN 0-520-21413-7
 Arnold Schönberg: Drei Klavierstücke Op. 11. Studien zur frühen Atonalität bei Schönberg, 2. reviderte opplag med et nytt forord, Steiner, Stuttgart 2000
 Musik nachdenken. Reinhold Brinkmann und Wolfgang Rihm im Gespräch. Regensburg: ConBrio 2001
 Vom Pfeifen und von alten Dampfmaschinen. Aufsätze zur Musik von Beethoven bis Rihm, Zsolnay, Wien 2006

Referanser

Litteratur 
 Christoph Wolff, Zum Gedenken an Reinhold Brinkmann (1934–2010), i: Die Musikforschung, årgang. 64 (2011), hefte 1, s. 1–3.

Eksterne lenker 
 
 Intervju med Reinhold Brinkmann
 Nekrolog i Süddeutsche Zeitung

Musikkforskere
Personer fra Landkreis Oldenburg
Aleksej Jesin

Aleksej Jurjevitsj Jesin (ru: Алексей Юрьевич Есин, født 3. desember 1987 i Kolomna, Moskva oblast i Sovjetunionen), er en russisk skøyteløper som representerte hjemlandet under Vinter-OL 2010 i Vancouver.

Personlige rekorder 
Oppdatert pr 20. mai 2011

Meritter

Internasjonale mesterskap 

Olympiske leker (Vinter) deltatt i ett OL ved 2 konkurranser.
 Vancouver 2010 på 1000m, 1500m.
 beste resultat 21.-plass på både 1000m og 1500m i Vancouver 2010.

Sprint-VM på skøyter deltatt i 4 sprint-VM.
 Hamar 2007, Heerenveen 2008, Obihiro 2010, og Heerenveen 2011.
 beste resultat 9.-plass sammenlagt i Heerenveen 2011.

Enkeltdistanse-VM på skøyter deltatt i 2 enkeltdistanse-VM ved 4 konkurranser.
 Nagano 2008 på 1000m og 1500m og Inzell 2011 på 500m og 1000m.
 beste resultat 11.-plass på både 1500m i Nagano 2008 og på 500m i Inzell 2011.

Junior-VM på skøyter deltatt i 2 VM ved 3 konkurranser.
 Erfurt 2006 i sammenlagt, Innsbruck 2007 i sammenlagt og Lagtempo.
 beste resultat 6.-plass på lagtempo og individuelt 7.-plass sammenlagt begge i Innsbruck 2007.

Sammenlagt i verdenscupen 
Oppdatert etter sesongen 2010/11.

Referanser

Eksterne lenker 
 
  Aleksej Jesin på SpeedskatingResults.com (personlige rekorder og resultater)
  Aleksej Jesin på Jakub Majerski's Speedskating database (Adelskalender distanser og sammenlagt)
  Profil som Aleksey Yesin, Aleksej Jesin og Aleksej Esin på The-Sports.org (mesterskaps- og verdenscupresultater)
  Profil på www.cska.ru
  Profil på Russlands skøyteforbund sider
  Profil på ISU sine nettsider. (distanseresultater)
  Profil på Effesport.nl (noen resultater)
  Profil  på SportNavigator.nl (personlige rekorder og info)
  Profil på NBC Olympics 2010
  Profil på BBC Sport Olympics 2010
  Profil på Yahoo Sports Olympics 2010
 
Bilder
  Bilder av Aleksej Jesin på SpeedSkatingPhotos.info/DesgPhoto.com

Russiske skøyteløpere
Deltakere for Russland under Vinter-OL 2010
Skøyteløpere under Vinter-OL 2010
Deltakere for Russland under Vinter-OL 2014
Skøyteløpere under Vinter-OL 2014
Deltakere for Russland i enkeltdistanse-VM på skøyter
Personer fra Kolomna
Artikler i skøytesportprosjektet
Sundbrua

Sundbrua kan vise til:

 Sundbrua (Eidsvoll)
 Annet navn på Kvernbergsund bru
Ferrari 500

For Ferrari 500 TR, se Ferrari Monza.

Ferrari 500 (også kalt 500 F2 og Tipo 500) var en racerbil bygget og brukt av Scuderia Ferrari. Bilen var bygget som en Formel 2-bil, men ble i 1952 og 1953 også benyttet i Formel 1, som følge av en FIA-avgjørelse forut for 1952-sesongen om at Grand Prix-løpene som inngikk i førermesterskapet skulle kjøres etter Formel 2-spesifikasjonene i stedet for Formel 1.

Historie 
Ferrari reagerte raskt på regelendringene foran 1952-sesongen og lot Aurelio Lampredi designe en ny 2,0 liters rekkefirer. Motoren var ukomplisert, hadde doble overliggende kamaksler og en ytelse på , og ble montert bak frontakselen for å forbedre vektfordelingen. Fjæringen ble hentet fra Ferrari 375 F1.  Med en akselavstand på , en lengde på nesten fire meter, en høyde på  og en tomvekt på  var Ferrari 500 en svært rask singleseter. Ferrari var med sin 500 det eneste laget som hadde en bil som var spesifikt designet for den nye formelen ved starten av 1952-sesongen.

Bilen ble brukt av Alberto Ascari da han vant sitt første verdensmesterskap og vant alle løpene unntatt ett med den enkle 500-modellen. Ettersom han samtidig kjørte i Indianapolis 500 med en 4,5 liters Ferrari kunne han ikke kjøre løpet i Sveits, men også det løpet ble vunnet av Ferrari. Sesongen etter vant Ascari sitt andre mesterskap, og Ferrari vant alle løpene unntatt det siste, som ble vunnet av Maseratis Juan Manuel Fangio, som var tilbake i racing etter en ulykke hvor han hadde skadet nakken. Ascari vant 9 strake løp i sin Ferrari 500, en mesterskapsrekord som fremdeles står i dag. Ferrari 500 vant alle løp den deltok i unntatt ett, noe som gjør den til den statistisk sett nest mest suksessrike bilen i F1-verdensmesterskapets historie, etter McLaren MP4/4 som vant 15 av 16 løp.

I 1954 gikk FIA tilbake til Formel 1's motorreglement, og Ferraris nye bil til denne sesongen, 625 F1, var en modifikasjon av den eksisterende 500-modellen tilpasset de nye reglene.

Tekniske data

Fullstendige løpsresultater 
(Forklaring) (resultater i fet skrift indikerer pole position, resultater i kursiv indikerer raskeste runde)

 1 Delt poeng for raskeste runde, da flere førere hadde samme raskeste rundetid.
 2 Delt kjøring

Referanser

Eksterne lenker 
 
 Ferrari 500 på www.ddavid.com

Formel 1-biler
Ferrari
Liberalt Oplysnings Forbund

Liberalt Oplysnings Forbund (LOF) er en dansk liberal organisasjon som ble grunnlagt i september 1945 av partiet Venstre, Venstres Ungdom og Venstres Kvinder. Dens formål er å fremme et liberalt opplysningsarbeid innenfor kulturelle, sosiale, økonomiske og politiske områder. Organisasjonen har primært virket ved å drive kveldsundervisning.

Formenn 
 1945–1948: S.P. Larsen
 1948–1954: Mads R. Hartling
 1954–1968: Arne Fog Pedersen
 1968–1969: Hans Bagge
 1969–?: Evan Jensen
 1985–1988: Birthe Rønn Hornbech
 1988–1989: Ester Larsen
 1989–2005: Gunnar Glindvad Kristensen
 2005: Sonny Berthold

Eksterne lenker 
 Liberalt Oplysnings Forbunds hjemmeside

Etableringer i 1945
Danske organisasjoner
Venstre (Danmark)